DSB står over for en massiv fyringsrunde.

Der skal fyres flere hundrede DSB-medarbejdere - måske op imod 1000.

Det oplyser Dansk Jernbaneforbunds formand, Ulrik Salmonsen, til DR Update.

Ifølge Ulrik Salmonsen drejer det sig om mellem 234 og 544 lokomotivførere og 70-500 togførere og stationsbetjente.

Ulrik Salmonsens mener, at fyringsrunden er et resultat af skandalen i DSBFirst.

Han vurderer, at op imod halvdelen af driften må indstilles, hvis fyringerne bliver gennemført.

- Vi står meget uforstående over for det, siger han til DR Update.

Tallene er ikke bekræftet af DSB.